


Fakultetsrapport
Fakultetsrapporten skal dokumentere det kvalitetsarbeidet som gjøres på fakultetsnivå. I universitets og høyskoleloven heter det at kvalitetssystemet skal sikre og videreutvikle utdanningskvaliteten (§3-5 (1)). I universitets- og høyskoleforskriftens §1-8 (4) heter det at en skal ha tilstrekkelig informasjon til å kunne vurdere kvaliteten i alle studietilbud og systematisk kontrollere at alle studietilbud til enhver tid oppfyller kravene til akkreditering (§1-8 (5)).

KI-generert innhold kan være feil.]Ved INN ønsker vi at fakultetsrapporten skal være et nyttig verktøy i refleksjonen rundt kvalitetsarbeidet på fakultetet. Vi ønsker en lærende prosess basert på tilgjengelige data om studietilbudene og gjennomføringen av utdanningene. 
Kvalitetsarbeidet ved INN følger en enkel kvalitetssløyfe hvor vi planlegger, gjennomfører, evaluerer og eventuelt forbedrer før neste gjennomgang (se figur). Rapporten skal derfor vise hvordan utfordringer er fulgt opp med tiltak, og hva en har lært av dette. 
Kvalitetsarbeidet, og dermed også rapporten, henter sitt kunnskapsgrunnlag fra:
· Studieprogramledernes rapporter
· Nøkkeltall
· Undersøkelser som Studiestartundersøkelsen, Studiebarometeret, kandidatundersøkelser, andre nasjonale undersøkelser og egne undersøkelser.
· Nasjonale evalueringer, stortingsmeldinger, NOU’er o.l.
· Samtaler i SL forum, ledermøter o.l. 
· Periodiske evalueringer av studietilbud
Universitetsadministrasjonen utformer i slutten av oktober hvert år «Resultatrapport kvalitet» med data per 1. oktober. Rapporten inneholder nøkkeltall for universitetets åtte ulike kvalitetsområder og kan lastes ned fra kanalen Kvalitetsrapport 2025, i mappen «Rapportbestilling». Nøkkeltallene brukes som grunnlag for fakultetsrapporten. Utfyllende data kan finnes på DBH sine sider eller i STAR-datavarehus (Tableau). 
Situasjonsbeskrivelse
Rapportmalen speiler universitetets åtte kvalitetsområder og har egne felt hvor vi ber om en situasjonsbeskrivelse av den faktiske tilstanden for studietilbudene og gjennomføringen av utdanningen ved fakultetet. Her må de gjøres et utvalg basert på fakultetets interne utfordringer og mål, samt sentrale føringer fra utviklingsavtale, universitets strategi og fjorårets kvalitetsrapport.
INN har utviklet noen veiledende spørsmål som støtte til dette arbeidet:
· Hva er de viktigste utfordringene dere møter under dette kvalitetsområdet[footnoteRef:2]?  [2:  Det er viktig å sette seg inn i hva INN legger i de ulike kvalitetsområdene. På disse nettsidene finner dere målformuleringer som gir innspill til aktuelle tema for drøfting under hvert kvalitetsområde. ] 

· Hva vil dere gjøre for å møte disse utfordringene (tiltak)?
· Har dere forsøkt å gjøre noe med disse utfordringene tidligere? Hvordan har dette fungert?
· Hva vil en eventuelt gjøre for å forbedre tiltaket?
· Er det noe fakultetet trenger ekstra støtte til for å gjennomføre?
· Hva synes dere fungerer bra?
· Hva kan dere lære av dette? 
Vi ber dere om å legge vekt på å vise konkrete eksempler på utfordringer og faktisk kvalitetsarbeid som gjøres for å møte utfordringene, samt hvor det er mulig, hvilken effekt kvalitetsarbeidet har.
Oppsummering
På forsiden av rapporten ber vi dere om å gi en oppsummering av kvalitetsarbeidet på tvers av kvalitetsområdene. Dette skal være kortfattet, men vi ønsker at dere skal være presise om hva som fungerer bra, utfordringer og behov, evaluere fjorårets tiltak, hovedtiltak for året som kommer og langsiktige utviklingsmål.
Det er viktig at fakultetet følger opp tiltak fra fjorårets fakultetsrapport. Dette er ofte naturlig å gjøre i tilknytning til situasjonsbeskrivelsene. Har tiltaket blitt gjennomført? Har dette hatt innvirkning på utfordringene som blir beskrevet? Har dette ledet til noen gode resultat fakultetet og andre kan lære av? Samtidig ønsker vi at dette kort oppsummeres på første side under evaluering av fjorårets tiltak.
Neste års tiltak tar sitt utgangspunkt i situasjonsbeskrivelsene under de ulike kvalitetsområdene og skal være forankret i en intern budsjettprosess på fakultet. Disse tiltakene fungerer som fakultetets handlingsplan for kvalitetsarbeidet. Det er utviklet en egen veileder for å støtte arbeidet med å utvikle konkrete tiltak som er vedlagt denne malen. For at det skal være lett å se tiltakenes sammenheng til de ulike kvalitetsområdene ber vi om at tiltakene kodes mot kvalitetsområdene ved å referere med tallene 1-8 i parentes.
Formale krav
Rapporten bør ferdig utfylt være innenfor 20 sider.
Rapporten skal ha følgende vedlegg:
· Gjeldende plan for gjennomføring av periodisk evaluering av studietilbud
· Delrapportering Studietilsynsforskriften § 2-3

	Oppsummering:

	Dette fungerer bra
	Skriv en kort oppsummering av det som fungerer på en god måte og som dere ønsker å løfte frem, basert på situasjonsbeskrivelsene nedenfor.





	Utfordringer og behov
	Skriv en kort oppsummering av fakultets utfordringer og behov basert på situasjonsbeskrivelsene nedenfor.





	Evaluering av fjorårets tiltak
	Her evaluerer dere kort hvordan det har gått med fjorårets tiltak (eventuelt oppsummerer evalueringen som er gjort under situasjonsbeskrivelsene). 
· Hva har dere lykkes med? 
· Er det noe som bør forbedres? 
· Fortsetter tiltaket?



	Hovedtiltak 2026
	Hvilke tiltak vil dere sette i gang for å møte utfordringene beskrevet i situasjonsbeskrivelsene? 
· Se forklaring i forordet. 
· Støtte til utvikling av tiltak er vedlagt denne malen
· Husk å kode med referanse til det aktuelle kvalitetsområde (1-8)


	Langsiktige utviklingsmål

	Hvilke langsiktige utviklingsmål har man for å møte utfordringene beskrevet i situasjonsbeskrivelsene? 
· Langsiktige utviklingsmål er gjerne nedfelt i langtidsplaner og/eller strategier.
· Husk å kode med referanse til det aktuelle kvalitetsområde (1-8)











	K1
	Fagmiljøenes faglige og pedagogiske kompetanse  

	Fagmiljøene skal holde et høyt internasjonalt nivå innen forskning og utdanning. 

	
	Situasjonsbeskrivelse:
· Se forklaring i forordet til fakultetsrapporten

	K2
	Startkompetanse og studiestart 
	Studentene skal få et godt møte med universitet for å legge grunnlaget for mestring i studiene. 

	
	Situasjonsbeskrivelse:
· Se forklaring i forordet til fakultetsrapporten




	K3
	Undervisning og studiearbeid 
	Studentene skal utvikle gode strategier for å tilegne seg ny kunnskap. 

	
	Situasjonsbeskrivelse:
· Se forklaring i forordet til fakultetsrapporten




	K4
	Studentenes læringsutbytte 
	Universitet skal tilby utdanning med effektiv gjennomføring og godt samsvar mellom læringsutbyttebeskrivelser og undervisning, veiledning og vurdering. 

	
	Situasjonsbeskrivelse:
· Se forklaring i forordet til fakultetsrapporten




	K5
	Studentenes læringsmiljø  
	Universitet skal ha et godt læringsmiljø. 

	
	Situasjonsbeskrivelse:
· Se forklaring i forordet til fakultetsrapporten




	K6
	Studienes samspill med samfunn og arbeidsliv  
	Studiene skal være relevante for, og stimulere samfunns- og arbeidsliv.  

	
	Situasjonsbeskrivelse:
· Se forklaring i forordet til fakultetsrapporten




	K7
	Internasjonalisering  
	Universitets utdanninger skal ha en internasjonal profil, og sette kunnskap, erfaring og verdier i en internasjonal sammenheng.  

	
	Situasjonsbeskrivelse:
· Se forklaring i forordet til fakultetsrapporten




	K8
	Utvikling og ledelse av studieprogrammene 
	Studieprogrammene skal ledes effektivt og sikre kontinuerlig forbedring. 

	
	Situasjonsbeskrivelse:
· Se forklaring i forordet til fakultetsrapporten







Vedlegg:
Veileder tiltak
Det kan være utfordrende å formulere tiltak som forstås på samme måte og lett kan følges opp. I denne korte veilederen presenteres et enkelt format som kan støtte utviklingen av tiltak. Dette formatet hviler i noen grunnforutsetninger:
· Et tiltak er en konkret aktivitet som gjøres for å oppnå en hensikt. 
· Et tiltak skal kunne evalueres. Det er med andre ord slik at man skal kunne måle hvorvidt denne aktiviteten, i motsetning til andre aktiviteter, faktisk har bidratt til måloppnåelse.
· Mål og delmål brukes i dette dokumentet kun om de målene og delmålene som er definert i kvalitetssystemet.
· Nedenfor brukes ordet «Hensikt» om hva vi ønsker å oppnå med tiltaket.
· Indikator er en måte å måle eller beskrive et fenomen. Vi bruker disse indikatorene for å måle tilstand og spore endring over tid som følge av de tiltak vi gjennomfører.
Et tiltak står dermed i en sammenheng. I vårt tilfelle har kvalitetsområdene spesifikke mål og delmål som gir overordnede mål for arbeidet. Situasjonsbeskrivelsene og evalueringsdelen av fakultetsrapporten skal videre peke på spesifikke utfordringer innenfor kvalitetsområdene som tiltakene skal møte.
En enkel tiltaksformulering vil være:
· Fakultetet vil x for å y.
· X er aktiviteten (hva vi gjør)
· Y er hensikten med aktiviteten (hvorfor vi gjør det vi gjør)
Både aktivitet og hensikt knyttes opp mot de utfordringene som er skissert i situasjonsbeskrivelsen og evalueringsdelen. 
For å kunne si noe om hvorvidt hensikten oppnås har vi også indikatorer. Disse kan være både kvalitative og/eller kvantitative. Tanken er uansett å ha grunnlag for å beskrive en endring som aktiviteten medvirker til. Oppnår vi hensikten?
Eksempler
Eksempel 1
Et eksempel på et slikt tiltak under K6 kan være:
A. Fakultetet vil bruke flere gjesteforelesere fra arbeidsliv i første semester av grunnutdanningene (x) for å bringe erfaring fra arbeidslivet inn tidligere i studieløpet (Y).
Dette kan måles på flere måter. Her er eksempler på noen indikatorer:
· Man kan gjøre egne emneevalueringer på emnene det første semesteret hvor man har et særskilt blikk på nytten av gjesteforelesere, og hvordan disse bidrar til nærhet til arbeidslivet. Dette kan lede til både en kvantitativ og kvalitativ vurdering, alt etter hvordan emneevalueringen gjøres. 
· Man kan holde oversikt over bruken av gjesteforelesere (via økonomisystemet) og således bruke dette som en kvantitativ indikator
· Man kan bruke spørsmålet «I hvilken grad opplever du følgende: Representanter fra arbeidslivet bidrar i undervisningen (f.eks. som gjesteforelesere/kursholdere)» fra spørsmålsbatteriet «Tilknytning til arbeidslivet» fra Studiebarometeret (men dette måler reelt sett endring senere i studieløpet).
Eksempel 2
La oss si at eksempel 1 er et tiltak som egentlig gjøres fordi man er misfornøyd med hvordan fakultetet skårer på arbeidslivsrelevans i Studiebarometeret. Da kunne vi tenke oss at man heller ville formulere følgende tiltak:
B. Fakultetet vil bruke flere gjesteforelesere fra arbeidsliv i første semester av grunnutdanningene (x) for å få en bedre skår på arbeidslivsrelevans i Studiebarometeret (Y).
Dette tiltaket (B) blander hensikt med hvordan vi vil måle endringen (altså indikatoren). Det er ofte en utfordring. Vi anbefaler ikke en slik formulering av i hvert fall fem grunner:
1. Tiltaket mister en indre pedagogisk motivasjon for gjennomføring.
2. Resultatet i Studiebarometeret er ikke en målsetning alene, men en indikator som man kan bruke til å måle forbedring. Det er altså en måte å måle hensikt, og ikke selve hensikten. Bruker vi det som hensikt, kan det stimulere til en instrumentell håndtering av kvalitet i utdanningene.
3. Tiltaket gjør at vi ikke vurderer andre indikatorer som kanskje kan gi en mer hensiktsmessig måling som samstemmer med den pedagogiske motivasjonen for tiltaket. Vi kan postulere at det å vise utdanningens relevans for arbeidslivet tidlig i studieløpet kan ha innvirkning på studentenes motivasjon. Kanskje Studiebarometerets spørsmål om studentenes motivasjon faktisk er en bedre indikator (men se punkt 5 nedenfor)? En enda bedre måte å måle dette på er kanskje å se på timebruken. Ser vi en faktisk økning i bruk av timelærere ved universitet for førsteårskull?
4. Y er dessuten upresis i dette tilfellet. Det er kun ett av spørsmålene i spørsmålsbatteriet for arbeidslivsrelevans som tematiserer gjesteforelesere.
5. Det er også tvilsomt at Studiebarometeret faktisk kan gi informasjon om hva som skjer i studentenes første semester. Studiebarometeret måler tilfredshet ett år senere i studieløpet. Antagelig bør man derfor finne andre måter å faktisk måle måloppnåelse.  
Eksempel 3
La oss ta et eksempel på et tiltak som er ganske typisk for alle nivå i universitet, men som er problematisk jamfør forholdet mellom hensikt og indikator:
C. Fakultetet vil arrangere mastertorg for studenter som skal skrive sin masteroppgave med stands fra universitet og arbeidsliv (x), for å forbedre gjennomstrømmingen i masterutdanningene (y).
I dette tiltaket har vi forvekslet hensikt og indikator. Vi ser ofte at gjennomstrømming brukes som en hensikt, men det er etter vår mening en indikator som sier noe om fullføring på normert tid.
Dette skyldes nok delvis at gjennomstrømming er gjort til en del av vår finansiering eller har noe å si for vår merkevarebygging. På den måten skjules den egentlige pedagogiske motivasjonen for tiltaket. 
Eksempel 4
La oss si at den pedagogiske hensikten for et mastertorg er å forberede studentene på sitt første større selvstendig arbeid:
D. Fakultetet vil arrangere mastertorg for studenter som skal skrive sin masteroppgave med stands fra universitet og arbeidsliv (x), for å forberede studentene på et større selvstendig arbeid (y).
Verdien med dette tiltaket er at det faktisk kan være med å si noe om hvordan man bør arrangere mastertorget. Hva trenger studenten å vite, eller å bli trygg på, for å få en god start på sitt arbeid med masteroppgaven? 
Dette kan måles på ulike måter: 
· Universitet har tall på når studentene faller fra i sitt studieløp. Det er mulig å sjekke om det skjer et frafall når studentene skal starte å skrive sin masteroppgave. Men dette er en indikator som i likhet med gjennomstrømming, bare blinker når det faktisk er for sent (studenten har falt fra, eller har forskjøvet sitt studieløp). Det er heller ikke noen nødvendig sammenheng mellom tiltaket og endring i frafall eller gjennomstrømming. Forsøk på å legge til rette på den beste måten er nytteløst hvis for eksempel studenten i utgangspunktet har lagt en plan om å benytte et eller to ekstra semestre. 
· Her er det bedre med midtveisevaluering eller en annen tilbakemeldingsmulighet for å få oversikt tidlig om aktiviteten har vært vellykket. Dette kan gjøres som en kvantitativ indikator 
· Tilbakemeldinger fra veiledere om hvorvidt de opplever studentene som bedre forberedt og tidlig i gang er en annen måte som kan supplere midtveisevaluering. Dette kan fungere som en kvalitativ indikator.
Overgripende vurderinger
Det er altså ikke likegyldig verken hva man gjør (aktivitet), eller hvorfor man gjør det (hensikt). Men for at tiltaksformuleringene skal kunne være nyttige verktøy, så er det viktig at mengden tiltak er håndterbar, at tiltakene er konkrete, samt at de er forankret blant de ansatte og tilstrekkelig budsjettert. Disse tiltakene handler til syvende og sist om ledelse. Tiltakene skal forme den innsatsen vi gjør, og det er derfor viktig at ledelsen foretar prioriteringer.
Kvalitet bedre enn kvantitet
Vi mener at det er bedre med noen få gode konkrete tiltak enn mange generelle tiltak. Tiltakslisten er ikke en huskeliste for egen aktivitet. Det er bedre med noen få tiltak som man faktisk følger opp, gjennomfører og måler enn mange tiltak som bare blir stående på en evig to-do-liste.  Det siste gir ofte et negativt fokus og rikelig anledning til å feile. Det første bygger en vi-kan-kultur hvor vi ser at det faktisk nytter. 
Konkret
Det er vanskelig å gjøre tiltakene konkrete nok. Når vi begynner tiltaket med uttrykk som «vurdere», «ha fokus på», «følge tettere opp», «videreutvikle», «styrke», så sier det lite om hva vi faktisk skal gjøre. Hva gjør vi for «å styrke»? Hvordan følger vi «tettere opp»?
Tiltak som ikke sier noe om hva eller hvordan blir svært vanskelig å måle i etterkant. Når har man egentlig vurdert? Vi vil mene at vurderingen bør skje når man formulerer tiltaket. Vurderingen er ikke selve tiltaket. Handler tiltaket egentlig om at man skal velge noe, så sier man det. Et valg kan evalueres.
Forankring
Det er viktig at formuleringen av tiltakene er en del av en bred nok prosess. Dette er tiltak som skal gjennomføres. Det er derfor viktig at tiltakene er forankret (eventuelt tilstrekkelig informert om) i ledelse, administrasjon og blant vitenskapelig ansatte. Tiltakene må også være budsjettert. Det gjør at tiltakene må vurderes tidlig nok til at de kan bli med i fakultetets budsjetteringsprosess.
Ledelse
Tiltak på fakultetsnivå handler også om ledelse. Tiltakene skal ikke være en sum av alle tiltak som kommer fram i SPA rapport eller i et allmøte. Tiltakene i fakultetsrapport er tiltak på fakultetsnivå. Det innebærer at det er disse tiltakene fakultetsledelsen vil arbeide med og aktivt stimulere til i året som kommer.
Avsluttende kommentar
Å skrive gode tiltak er vanskelig. Det er en sjanger som krever øvelse. Hensikten med denne veilederen er å peke på en enkel form med noen eksempler. Eksemplene gir anledning til å reflektere over hvordan tiltakene fungerer og hva som faktisk er gode måter å måle måloppnåelse. Til slutt oppfordrer vi til å satse på et fåtalls gode konkrete tiltak, som er realistiske å gjennomføre og som er prioritert.
Lykke til i arbeidet!


Delrapportering Studietilsynsforskriften:
Kravene til studietilbudet i Studietilsynsforskriftens § 2-3 nedenfor er gjennomgått:
	§ 2-3.Krav til fagmiljø

	
	Nei
	Delvis
	Ja

	1) Fagmiljøet tilknyttet studietilbudet skal ha en størrelse som står i forhold til antall studenter og studiets egenart, være kompetansemessig stabilt over tid og ha en sammensetning som dekker de fag og emner som inngår i studietilbudet.
	
	
	

	(2) Fagmiljøet tilknyttet studietilbudet skal ha relevant utdanningsfaglig kompetanse.
	
	
	

	(3) Studietilbudet skal ha en tydelig faglig ledelse med et definert ansvar for kvalitetssikring og -utvikling av studiet.
	
	
	

	(4) Minst 50 prosent av årsverkene tilknyttet studietilbudet skal utgjøres av ansatte i hovedstilling ved institusjonen. Av disse skal det være ansatte med førstestillingskompetanse i de sentrale delene av studietilbudet. I tillegg gjelder følgende krav til fagmiljøets kompetansenivå:
a) For studietilbud på bachelorgradsnivå skal fagmiljøet tilknyttet studiet bestå av minst 20 prosent ansatte med førstestillingskompetanse.
b) For studietilbud på mastergradsnivå skal 50 prosent av fagmiljøet tilknyttet studiet bestå av ansatte med førstestillingskompetanse, hvorav minst 10 prosent med professor- eller dosentkompetanse.
c) For studietilbud på doktorgradsnivå skal fagmiljøet tilknyttet studiet bestå av ansatte med førstestillingskompetanse, hvorav minst 50 prosent med professorkompetanse.
	
	
	

	(5) Fagmiljøet tilknyttet studietilbudet skal drive forskning og/eller kunstnerisk utviklingsarbeid og faglig utviklingsarbeid og skal kunne vise til dokumenterte resultater med en kvalitet og et omfang som er tilfredsstillende for studietilbudets innhold og nivå.
	
	
	

	(6) Fagmiljøet tilknyttet studietilbud som fører fram til en grad, skal delta aktivt i nasjonale og internasjonale samarbeid og nettverk som er relevante for studietilbudet.
	
	
	

	(7) For studietilbud med obligatorisk praksis skal fagmiljøet tilknyttet studietilbudet ha relevant og oppdatert kunnskap fra praksisfeltet. Institusjonen må sikre at praksisveilederne har relevant kompetanse og erfaring fra praksisfeltet.
	
	
	



I den grad fakultetet har krysset av for «Nei» eller «Delvis» ber vi om en kort forklaring her:

